CELEX: 22017D0051
Language: sk
Date: 2016-11-16 00:00:00
Title: Rozhodnutie Spoločného výboru pre poľnohospodárstvo č. 1/2016 zo 16. novembra 2016 o zmene prílohy 10 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami [2017/51]

12.1.2017   
               
               
                  SK
               
               
                  Úradný vestník Európskej únie
               
               
                  L 7/20
               
            ROZHODNUTIE SPOLOČNÉHO VÝBORU PRE POĽNOHOSPODÁRSTVO č. 1/2016
      zo 16. novembra 2016
      o zmene prílohy 10 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami [2017/51]
      SPOLOČNÝ VÝBOR PRE POĽNOHOSPODÁRSTVO,
      so zreteľom na Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, a najmä na jej článok 11,
      keďže:
      
                  (1)
               
               
                  Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“) nadobudla platnosť 1. júna 2002.
               
            
                  (2)
               
               
                  Príloha 10 k dohode sa týka uznávania kontrol súladu čerstvého ovocia a zeleniny s obchodnými normami.
               
            
                  (3)
               
               
                  Podľa článku 6 prílohy 10 k dohode sa pracovná skupina pre ovocie a zeleninu zaoberá všetkými záležitosťami týkajúcimi sa spomínanej prílohy a jej vykonávania a pravidelne skúma vývoj vnútornej legislatívy a zákonov strán v oblastiach, ktorých sa týka spomínaná príloha. Pracovná skupina predovšetkým predkladá výboru návrhy s cieľom úpravy a aktualizácie dodatkov k danej prílohe. Pracovná skupina navrhla výboru zmeniť uvedenú prílohu, aby do rozsahu jej pôsobnosti patrili aj citrusové plody v nadväznosti na uznanie fytosanitárnych pravidiel pre tento typ produktu. Okrem toho by znenie prílohy 10 malo zohľadňovať prijatie nariadenia Európskeho parlamentu a Rady (EÚ) č. 1308/2013 (1).
               
            
                  (4)
               
               
                  Príloha 10 by sa preto mala zmeniť,
               
            ROZHODOL TAKTO:
      Článok 1
      Článok 1 prílohy 10 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami sa nahrádza takto:
      
         „Článok 1
         Rozsah pôsobnosti
         Táto príloha sa uplatňuje na ovocie a zeleninu, ktoré sa konzumujú v čerstvom stave alebo sušené a v súvislosti s ktorými Európska únia stanovila obchodné normy alebo v súvislosti s ktorými existujú obchodné normy, ktoré Európska únia uznáva ako alternatívne k všeobecnej norme, na základe nariadenia Európskeho parlamentu a Rady (EÚ) č. 1308/2013 (*1).
      
      Článok 2
      Toto rozhodnutie nadobúda účinnosť 1. februára 2017.
      
         V Bruseli 16. novembra 2016
         
            
               Za Spoločný výbor pre poľnohospodárstvo
            
            
               predsedníčka a vedúca delegácie Európskej únie
            
            Susana MARAZUELA-AZPIROZ
            
               vedúca delegácie Švajčiarskej konfederácie
            
            Krisztina BENDE
            
               tajomník výboru
            
            Ioannis VIRVILIS
         
      
      
         (1)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).